গত পক্ষকালের মধ্যে দেশের কোথাও ভারী বৃষ্টিপাত হয়েছে ? যদি বেঁহুশে না থাকি, তবে উত্তর হবে-না । তবে প্রশ্ন, ভারী বৃষ্টিপাত যদি নাই হয় তবে দেশের উত্তরাঞ্চলের ডজন দু’য়েক জেলা প্লাবিত হলো কিসের জলে ? কেন সেখানে বসবাসরত লাখো মানুষ পানির ওপরে ভেলায় ভেসে দিনাতিপাত করছে ? তাদের কাছে রান্না করার জন্য চাল থাকার সত্ত্বেও কেন তারা রান্না করার সক্ষমতা হারিয়েছে ? কেন লাখো লাখো মানুষ খ্যাদ্যাভাবে ভূগছে ? পানিবাহিত রোগে আক্রান্ত হয়ে তারা কেন মৃত্যুর মুখে পাড়ি জমাচ্ছে ? চিকিৎসা গ্রহনের জন্য চিকিৎসালয়ে পৌঁছানোর পর্যন্ত গুরুত্বপূর্ণ যোগাযোগের ব্যবস্থাটুকু হারিয়ে কেন তাদের জীবন এমন অনিশ্চয়তায় ? সহায়-সম্বল যেটুকু ছিলো তা হারানোর হেতু কি ?